**Referat fra bestyrelsesmøde den 20/3 2023**

* **Hjertestarter**

GF-forsikring har sponsoreret 20.000 kr. til hjertestarter. Den bliver bestilt i denne uge. Der er ca. en uges leveringstid. Den placeres centralt, væk fra vejen grundet hærværk. Vi deler udgiften til eftersyn/tilsyn med Skytterne og lerdueskytterne.

Enelco sponsorerer opsætningen og den bliver købt lokalt.

Der bliver tilbudt undervisning når hjertestarteren er sat op og klubben giver mad. Undervisningen tilbydes medlemmer og påhæng.

* **PH-instruktøruddannelse**

Jytte Vognsvend

Kathrine Brun

Kurt Poulsen i reserve

Jan ringer og snakker med de foreslået om opgaven.

* **Døllefjelde**

Vi deltager på Dølle som vi plejer fra torsdag til søndag. Vi tager ingen depotvagter i år. Tina ringer rundt i forhold til vagtplanen.

Der bliver holdt et møde med opsynsgruppen tættere på markedet. Tina og HC tager dette møde.

* **Standpunktsprøve**

Tina og en mere tilbyder en standpunktsprøve søndag den 16/4 2023.

* **Lokalkonkurrence/sommerfest (grill)**

10. juni 2023 – der skal sættes en tilmelding op snarest.

Ulla sætter seddel op i klubben med grill efterfølgende. Påhæng med mere er velkommen.

* **Eventuelt**

Der er 45 hunde indskrevet på forårets lydighedshold.